Aghini den ajak bini den ke bazar Ramadhan. maklumlah cuti kan. Hmm.. Ramai sungguh orang kek sano, macam-macam ado dijual, dari baju, selipar sampai ko mercun sumo ado. Hehehe.
Den poie sonun naik moto, sobab kalau naik keto alamat eh, longuh lah kaki monokan clutch. Banyak sangat keto.Fuh. Ni lah ghupo laki bini naik moto nak ke bazar Ramadhan :)
Dalam perjalanan nak poie tu kitorang lalu kek umah tinggal ni. Ni namo eh ghumah keliwon. Memang sogham pakcik bilo lalu kek sini. Ramai oghang koba nampak entiti-entiti yang tidak sopatutnya kek umah ni. Den tak tahulah boto ko idak sobab den tak pornah nampak. Hehehehe. Bulehlah geng seekers buek operasi diorang kek sini. Mano tahu kali ni leh jumpo yang boto-boto punyo :)
Bilo sampai umah mako kitoghang pun bukaklah baghang-banghang yang diboli. Den boli satay hati ayam. Limo cucuk tu bang. Bilo bukak, umang aih, abih lalat dah bertolo kek bondo tu. Nak makan macam mano? Kang sio-sio lalat tu beranak pinak dalam poghut ni ha. Huhuhu.. apo laie nak buek.. ke tong sampah lah tompeknyo. Kepado peniago bazar Ramadhan tu, jagolah kebersihan barangan jualan koghang yo.
min_Latn zsm_Latn min_Latn min_Latn